钦定古今图书集成/理学汇编/学行典/第274卷 > 《招隐敕》明·宣宗
## 钦定古今图书集成/理学汇编/学行典/第274卷 > 《招隐敕》明·宣宗

朕即位以来，屡诏有司举德行才智之士，将与共图
治道。然林泉岩谷，必有远引而不轻出者，朕夙夜念
之不能已。夫枉己求售，非志士之本心；洁身独善，岂
圣贤之中道？故尝作《招隐之歌》，使幽远之贤，皆知朕
志，庶几幡然有奋起者。卿等为国重臣，举贤为国，人
臣之忠，其必有以勉副斯意，勿徒视为空言可也。